מלונות לשומרי כשרות באוסטריה, מידע חשוב ומלונות כשרים להזמנה
בית › לינה באוסטריה - הסבר על האזורים ופתרונות הלינה › מלונות כשרים באוסטריה
עמוד זה מוקדש לציבור שומרי הכשרות, עם המלצות על מלונות כשרים באוסטריה, או מלונות שמתאימים יותר לציבור שומרי הכשרות.
יש לשים לב כי הכשרות במלונות באוסטריה מוגבלת פעמים רבות (בעיקר מחוץ לערים הגדולות) לתאריכים מסויימים, ומשתנה מעונה לעונה, או רק להזמנות של קבוצות – אז רגע לפני ההזמנה חובה להרים טלפון למלון ולוודא את התאריכים ומאפייני הכשרות באופן מפורט.
מלון כשר – Hotel Victoria Kaprun
מלון ארבעה כוכבים בקפרון (מיקום מדהים!) עם רגש לציבור שומרי הכשרות, מאובזר ברמה גבוהה ואיכותי. הכול בו חדש ונקי, הצוות אדיב, יש בריכה מקורה וספא, ואם אתם בעניין של סקי יוצאים ממנו אוטובוסים ישירים. שימו לב שהמלון כשר בתאריכים מסויימים, לרוב בקיץ ובפסח.הזמינו אותו ישירות בטלפון כדי לוודא את נושא הכשרות.
<< כנסו לכאן לתמונות ופרטים, ואפשרות הזמנה אונליין >>
(טלפון ישראלי לבירור ענייני כשרות לפני ההזמנה – 072-370-4972)
מלון כשר – Alpen-Karawanserai
מלון ארבעה כוכבים בהינטרגלאם (Saalbach Hinterglemm), אשר הופך בפסח ובכל עונת הקיץ לכשר לחלוטין. מגיש ארוחות שבת, מאפשר מקום לתפילה וארוחות כשרות. בפסח עוד אפשר לעשות סקי בסמוך אליו!
(טלפון לבירור ענייני כשרות לפני ההזמנה – 43-65416497)
מלון כשר – Sky Apartments Vienna
מלון דירות 4 כוכבים בווינה עם דירות מאובזרות בבעלות משפחה יהודית שומרת כשרות. המיקום מצויין לנופשים דתיים, בסמיכות לכל מה שצריך – בית חבד, סופר, פיצריה, ומאפיה כשרים, בית כנסת ועוד. הדירות חמודות ומרוהטות, כולל מטבחון ומרפסת, הצוות מקסים ומסייע בכול. בעל הבית נמצא בחנות למטה, זמין כל היום. יש אפשרות לבשל לבד, ולקבל פלטה ומיחם לשבת- חוסך הרבה בעלויות של שבת.
קחו בחשבון שרב האורחים אינם יהודים, לכן המטבח אינו כשר מלכתחילה, אך לעתים תוכלו לקבל מהבעלים כלי אוכל וסירים כשרים או כלי פלסטיק ללא תשלום נוסף. את הכיור והתנור יש להכשיר לפי הרב שלכם (רובם אומרים להכשיר עם מים רותחים או לכסות ברדיד אלומיניום).
מלון כשר – פנסיון ליכטנשטיין
פנסיון בלב וינה, לא רחוק מאתרים מוכרים בעיר, שמתאים לציבור שומרי הכשרות פשוט כי הוא נמצא בקרבת בית כנסת, חנויות ומסעדות כשרות. ממוקם רבע שעה ברגל ממרכז העיר העתיקה, וקרוב לתחנת מטרו.
סקי – מקומות לינה